**A8**

**Ibrány Város Önkormányzata Képviselő-testületének**

**2/2018. (II.7) önkormányzati**

**r e n d e l e t e**

**a köztisztviselőket megillető juttatásokról és támogatásokról szóló 4/2017 (I. 27.) önkormányzati rendelet módosításáról**

Ibrány Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 234. § (4) bekezdésének, 236.§ (4) bekezdésének a) pontjában valamint 237.§-ában foglalt felhatalmazás alapján Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

**A köztisztviselőket megillető juttatásokról és támogatásokról szóló 4/2017 (I. 27.) önkormányzati rendelet (továbbiakban: Rendelet) 4.§ (2) bekezdése helyébe a következő rendelkezés lép:**

***Családalapítási támogatás***

**„** (2) A családalapítási támogatás összege: gyermekenként  az illetményalap 100 %-a ”

**2.§**

**A Rendelet 6.§ (3) bekezdése helyébe a következő rendelkezés lép:**

***Temetési segély***

„(3) A temetési segély mértéke  házas, vagy élettárs , illetve vele közös háztartásban élő vér szerinti rokon esetén az illetményalap  100 %-a, míg egyéb vér szerinti rokon esetén az illetményalap 80 %-a.”

**3.§**

**A Rendelet 12. §-a a következő új (2) bekezdéssel egészül ki:**

„(2) A 4-11 §-ban meghatározott juttatások esetén a támogatás, juttatás összege nettóban értendő, függetlenül attól, hogy az adott kifizetést járulék fizetés terheli-e vagy sem.”

**4.§**

**A Rendelet a következő új, 13/A §-al egészül ki:**

**„Érettségi végzettségű köztisztviselők illetménykiegészítése**

**13/A §**

Az **érettségi végzettségű** köztisztviselők egységesen 10 % mértékű illetménykiegészítésre jogosultak.”

**5.§**

(1)Ez a rendelet a kihírdetését követő napon lép hatályba, s rendelkezését 2018. január 1. napjától kell alkalmazni.

(2) A rendelet hatálybalépésével egyidejűleg hatályát veszti a helyi értékvédelemről szóló 11/2016 (IV.26.) önkormányzati rendelet.

Ibrány, 2018. február .5.

**Berencsi Béla sk. Bakosiné Márton Mária sk.**

**polgármester jegyző**